Marius Damian - Tabloul 


Ce naiba? Isi spuse Ellyo, clipind nedumerit. Ce-i cu peretii ? Acestia isi 
schimbasera culoarea peste noapte, devenind gri din albastru deschis. 


- Melly, ce s-a intamplat cu peretii? O intreba pe sotia lui care incerca sa 
mai doarma langa el. 

- Nu stiu, Ellyo, ce vrei sa spui, miorlai somnoroasa Melly...Dar dupa ce 
deschise mai bine ochii, Melly se holba si ea la griul care se intindea acum peste 
tot. 


Ellyo isi trase niste pantaloni si incepu sa cutreiere prin casa. Toata casa 
era gri, peretii, mobila, covoarele... Absolut totul. Pana si hainele lor aveau 
aceeasi culoare. Afara, soarele stralucea deja - era sambata si erau liberi 
amandoi si de aseara planuisera o excursie cu masina pana la lacul de munte la 
care visau de mult... Ellyo arunca o privire in garaj - masina era in regula si 
garajul ramasese la culoarea lui normala. “ Nu inteleg nimic” mormai Ellyo “ ce s- 
o fi intamplat de ieri pana azi “ . 


- Ellyo, haide repede sa vezi , striga Melly si Ellyo urca la etaj, unde aveau 
alte doua camere. Pe holul de sus aveau cateva tablouri vechi primite deodata cu 
casa... 


Vechiul proprietar care murise avea o colectie de tablouri de familie si dupa 
moartea lui mostenitorii au vandut casa cu totul....Lui Melly ii placusera 
tablourile care decorau peretele adiacent scarii interioare si insistase sa ramana 
toate la locul lor... Ellyo bombanise dar accepta, de hatarul ei... 


- Unde-l tabloul cu batrana , izbucni Melly la vederea lui Ellyo 

- Pai, l-am vandut ieri, am uitat sa-ti spun, l-am dat unui agent de la 
Galeria din Centru. 

- Cand ieri? Pe mine de ce nu m-ai intrebat, continua Melly furioasa... 

- Nu erai acasa si mi s-a parut o afacere buna... 

- Bine, bine...Dar stiai ca mie imi placeau...Si in definitiv, cum de a ajuns 
agentul asta la noi, de unde stia de tablouri? 


Ellyo inghiti in sec „ eu l-am cautat la telefon si l-am chemat incoace...Ne-a 
dat un pret foarte bun, putem pleca in vacanta linistiti cu banii primiti” incerca 
sa inveseleasca atmosfera, dar nu reusi. Melly era tot furioasa si se uita fix la 
locul de pe perete unde fusese agatat tabloul. 

In acel loc, peretele nu isi schimbase culoarea! 


- Ce chestie ciudata, zise Ellyo, oare de ce bucatica asta de perete nu s-a 
facut gri? 

- De ce? Iti spun eu de ce, striga Melly...Pentru ca nesimtitul meu sot a 
vandut tabloul si acum casa il vrea inapoi, uite de ce.... 

- Melly, ce prostii vorbesti? Cum poate casa sa vrea ceva? E doar o 
casa...riposta Ellyo. Casele nu au sentimente, sunt niste obiecte... 


- Ba da, lasa ca stiu eu, de cand le-am vazut prima oara am simtit ca 
tablourile trebuie sa ramana acolo...spuse incetisor Melly... De multe ori cand 
eram singura acasa ma plimb pe aici si ma simt ...cumva...linistita...Ma uit la 
tablouri si toti oamenii de aici par ca imi vorbesc despre vietile lor...Cateodata ma 
asez pe fotoliu aici in hol si imi inchipui ca traiesc si eu in vremurile lor...si ma 
bucur ca sunt aici, cu noi...De aceea, nu trebuia sa-l vinzi!!! Acum casa se 
razbuna pe noi, striga Melly si fugi pe scari, plangand...Cine stie ce o sa mai 
faca... Adu tabloul inapoi, auzi? Mai striga Melly, acum sa pleci si sa-l aduci 
inapoi..... 


Ellyo se aseza si el pe fotoliul din hol. Simtea o raceala care incepea sa-l 
cuprinda si care parca venea din pereti...” Prostii de femeie, auzi, vrea casa 
tabloul inapoi...aiurea...” incerca sa se imbarbateze singur, dar intrebarea 
persista “ si daca totusi are dreptate...? “ Un fior incepu sa-l stranga inima...Se 
uita din nou la tablouri si I se paru ca cei de acolo il priveau mustrator...” Nu, 
nu, nu se poate” isi zise Ellyo si cobori in goana pe scari. “ Las” ca-l arat eu ei” isi 
zise si lua din garaj o cutie veche de vopsea rosie si o pensula. Se apropie hotarat 
de peretele exterior al casei si trase o dunga de vopsea...Rosie..."Ha, ha, vezi? Iti 
arat eu tie...” rase satisfacut Ellyo...Insa rasul I se transforma rapid intr-o 
strambatura ...Rosul devenise gri... Incepu sa vopseasca innebunit, insa rosul se 
transforma imediat in gri.... 


Melly iesise din casa si il privea compatimitoare “ Ellyo, nu ai inteles inca? 
Adu tabloul inapoi si poate ne iarta” ii spuse, si o hotarare rece ii cuprinse 
buzele. Pana nu aduci tabloul, nu mai ai ce cauta acasa, mai spuse, dupa care 
intra trantind usa. 


Ellyo o privi aiurit. “ A innebunit sau...am innebunit eu? “ isi spuse, insa 
intra repede si se imbraca in fuga. “N-am ce face, va trebui sa iau tabloul inapoi 
si inca repede, altfel, nu mai am trai cu Melly” comenta in drum spre garaj. Se 
urca in masina si pleca in tromba spre galeria de arta . “Ufff, la naiba, e inchis , 
azi e sambata isi aminti Ellyo...Cotrobai prin buzunare si gasi cartea de vizita a 
agentului...”Noroc ca mi-am luat telefonul” mormai pentru sine Ellyo... 


- Alo, buna ziua, domnul Hatt? Sunt Ellyo...Da, da cu tabloul...A, nu, nu 
stiu, inca nu am incasat cecul.....Altceva doream sa va spun....Din pacate, va 
trebui sa renunt la cecul dumneavoastra si sa iau tabloul inapoi....E o chestiune 
de familie, stiti....sotia....S-ar putea azi? Luni.....e bine si luni, sigur ca da...N-are 
nimic , inteleg ca va trebui sa va platesc niste daune, dar....Multumesc.... 


Si cu asta, convorbirea se incheie. Ellyo se urca in masina. Mana stanga ii 
era cumva amortita...Se uita la palma stanga si inlemni....Degetul cel mic 
incepuse sa devina gri si aproape ca nu-l mai putea misca...."Ma transform si eu 
“ gandi ingrozit Ellyo... Speriat, o suna pe Melly “ ...Melly, incep sa ma transform 
si eu, ce sa fac, doamne, sa ma duc la un doctor...” “ Nu are rost Ellyo, adu 
tabloul acasa si sper ca totul va fi bine “ ii sopti Mely dupa care inchise 
telefonul.... 


Ellyo lua din nou telefonul “ ... alo, tot eu domnule Hatt, ma scuzati 
dar...stiu ca e sambata.. insa e o chestiune de viata si de moarte... Nu glumesc, 
stiu ca pare aiurea...va rog sa ma ajutati, am nevoie de tablou chiar azi....” Intr- 
un tarziu, Hatt ii promise ca va ajunge la galerie in maxim doua ore . Ellyo 
incepu sa rasufle mai usurat, insa sperietura nu-l trecu complet - mana stanga ii 
era deja gri toata iar degetul cel mic era deja teapan... Se invarti prin zona 
galeriei pana ce Hatt ajunse si, impreuna, intrara. In magazia galeriei erau o 
multime de tablouri mari si mici...]l cauta din ochi pe cel dorit dar nu-l vazu. 


- Ati avut noroc, luni tabloul pleca din localitate ... ii spuse cu repros Hatt. 

- Imi pare nespus de rau pentru toate...Uitati aici e si cecul ce la 
dumneavoastra, neatins, turui Ellyo. Puteti sa imi dati tabloul? 

- Imediat ce imi dati ceea ce v-am spus la telefon, ricana Hatt... 

Ellyo scoase carnetul de cecuri si, cu mana tremuranda, ii completa lui 
Hatt un cec pentru treizeci de procente din suma oferita lui....Hatt il lua, il 
verifica meticulos dupa care il conduse pe Ellyo pana in biroul sau. Acolo, Ellyo 
isi primi tabloul si iesi in goana, indreptandu-se spre masina. Cu cea mai mare 
viteza posibila ajunse acasa si agata tabloul la locul sau, cu mana dreapta 
doar...Stanga deja ii era intepenita pana la cot....Melly ii zambi rece si nu spuse 
nimic... 


Ziua trecu in asteptare, nimic nu se intampla si se culca in sufragerie — 
Melly nu-l mai primise in pat....Dormi un somn agitat si dimineata se trezi 
teapan...Se uita la pereti si linistea il cuprinse...O auzi pe Melly alergand catre el 
“ Ellyo, ne-a iertat, ai vazut? “ rase ea fericita si se cuibari in bratele lui.... 

- Ne-a iertat, asa e...spuse incetisor Ellyo, privindu-si mana stanga, unde 
degetul cel mic ramasese teapan....Eh, nu-i nimic, putea fi si mai rau.... 


